На основу *Правилника о стандардима за самовредновање и оцењивање квалитета високошколских установа* (Службени гласник РС, број 106/06), у складу са *Стратегијом обезбеђења квалитета Природно-математичког факултета у Нишу* и *Правилника о спровођењу електронског анкетирања на Природно-математичком факултету у Нишу*, Комисија за обезбеђење квалитета Факултета подноси следећи

**Извештај о резултатима анкетирања студената, наставника и сарадника Природно-математичког факултета у Нишу   
за период зимски семестар 2015/16**

Анкетирање студената и наставника је обављено у периоду: 11. април 2016. до 29. април 2016. Анкетом је вреднована реализација наставе током зимског семестра 2015/16., као и процес оцењивања студената у току јануарско-фебруарског испитног рока 2015/16., односно обухваћен је период рада од 1. октобра 2015. до 20. фебруара 2016. Систем за анкетирање је био доступан *online* на адреси <http://www.pmf.ni.ac.rs/anketa>.

На, од 308 сачињених налога студентима за анкетирање, логовало се и попунило анкету само 72 студента, што је 23,3%. Овако мали проценат излазности негативно утиче на веру у репрезентативност анкете. Ове оцене су се с тога користиле само за оквирну оцену квалитета рада на Департману за математику као и целом Природно-математичком факултету.

**Слика 1. Излазност студената Департмана за математику на анкетирање за период зимски семестар 2015/16.**

Број попуњених и непопуњених анкетних налога приказан је на слици 1.

За оцену појединачних предмета укупно је попуњено 268 анкета на ОАС Математика. Просечна оцена наставника на предметима студијског програма ОАС Математика је 4,56, док је просечна оцена сарадника на овим предметима нешто виша и износи 4,63. Што се тиче укупне просечне оцене предмета, она износи 4,53. Ове оцене су приказане у табели 1.

Од свих ангажованих наставника и сарадника у зимском семестру на ОАС Математика нема наставника који је оцењен оценом мањом од 3,00.

У супротном, декан, у складу са *Правилником о спровођењу електронског анкетирања на Природно-математичком факултету у Нишу,* обавља разговор са наставницима који имају просечну оцену мању од 3,00 о проблемима у реализацији наставе и добијеној оцени за зимски семестар 2014/15.

**Табела 1. Просечне оцене наставника и сарадника и укупна просечна оцена предмета на ОАС Математика**

|  |  |
| --- | --- |
| **Студиијски програм** | **ОАС Математика** |
| **Просечна оцена наставника** | **4.53** |
| **Просечна оцена сарадника** | **4.63** |
| **Просечна оцена свих предмета** | **4.53** |

Расподела оцена свих предмета на ОАС Математика приказана је на слици 2.

**Слика 2. Расподела оцена свих предмета на студијском програму ОАС Математика**

**РЕЗУЛТАТИ ВРЕДНОВАЊА КВАЛИТЕТА РАДА ОРГАНА УПРАВЉАЊА И РАДА СТРУЧНИХ СЛУЖБИ ПРИРОДНО-МАТЕМАТИЧКОГ ФАКУЛТЕТА УНИВЕРЗИТЕТА У НИШУ ОЦЕЊЕНИХ ОД СТРАНЕ СТУДЕНАТА**

**Мишљење студената о квалитету уџбеника, литературе, библиотечких и информатичких ресурса на ПМФ-у**

Понуђене индикаторе квалитета наведеног стандарда највећи број студената је оценио оценом 5 или 4. Најбоље је оцењена сарадња са радницима Библиотеке (прос. оцена 4,6), као и радно време Библиотеке (прос. оцена 4,4). Опремљеност библиотеке новим насловима (прос. оцена 3,6) и опремљеност информатичком опремом (прос. оцена 3,7) је оцењена нижим оценама.

**ПРЕПОРУКА:**

* **Допуњавати књижни фонд новим насловима.**
* **Обезбедити већи број десктоп/лаптоп рачунара студентима у читаоничком простору Факултета.**
* **Информисати студенте о могућностима коришћења литературе и база (увести термине консултација студената са библиотекарима о начину коришћења база, учлањења у базе, међубиблиотечкој размени итд.).**

**Мишљење студената о квалитету управљања факултетом и ненаставној подршци на ПМФ-у**

Сарадња са Рачунарским центром је оцењена прос. оценом 4,2, однос управљачког особља и однос ненаставног особља Факултета су оцењени прос. оценом 4,0, док је рад Службе за наставу и студентска питања оцењен прос. оценом 3,5. Сарадња управе Факултета са студентским организацијама је оцењена прос. оценом 3,7. Радно време Службе за наставу и студентска питања је оцењено прос. оценом 2,6.

**ПРЕПОРУКА:**

* **Повећати комуникацију управе Факултета са Студентским парламентом у решавању уочених проблема.**
* **Увeсти Студентски портал у циљу повећања комуникације са студентима.**
* **Повећати радно време Службе за наставу и студентска питања.**

**Мишљење студената о квалитету простора и опреме на ПМФ-у**

Потребни просторни капацитети Факултета (прос. оцена 3,0), наставна опрема (прос. оцена 3,2), као и ниво хигијене на Факултету (прос. оцена 3,2) су оцењени нижим оценама од стране студената.

**ПРЕПОРУКА:**

* **Увести видеобимове у учионицама као и рачунарску опрему (монтажа на плафону).**
* **Повећати ниво хигијене у тоалетима.**

**РЕЗУЛТАТИ ВРЕДНОВАЊА СТАНДАРДА КВАЛИТЕТА УСТАНОВЕ   
ОЦЕЊЕНИХ ОД СТРАНЕ НАСТАВНИКА И САРАДНИКА**

Од 49 индикатора квалитета рада (груписаних у оквиру 13 категорија стандарда квалитета) 38 индикатора је највећи број наставника и сарадника оценило највишом оценом. Најлошије су оцењени следећи индикатори квалитета: Факултет поседује савремену опрему за квалитетно обављање наставе; Факултет поседује потребне просторне капацитете за квалитетно обављање наставе; Ниво хигијене на Факултету је задовољавајући; Студијски програми су конципирани тако да подстичу студенте на стваралачки начин размишљања и примену стечених вештина и знања у пракси; Комуникација између предмета и различитих сродних научних области везана за едукацију и научно-истраживачки рад је задовољавајућа

Најбоље су оцењени следећи индикатори квалитета: јавна доступност критеријума за упис студената, рад Службе за наставу и студентска питања, сарадња са радницима библиотеке, рад Рачунарског центра.

**ПРЕПОРУКА:**

* **Радити на решавању питања просторних капацитета Факултета,**
* **Радити на обезбеђивању савремене опреме за реализацију наставе,**
* **Повећати ниво хигијене на Факултету,**
* **Повећати комуникацију између катедри у оквиру сродних научних области.**

**ДЕПАРТМАН ЗА МАТЕМАТИКУ**

**Мишљење студената о квалитету наставе на ОАС Математика**

Највећи број студената је на свих осам понуђених индикатора квалитета наставе одговорио са највећом оценом 5. Од свих питања која су оцењена највећом оценом, најмањи број студената сматра да је предзнање које су имали било довољно за праћење наставе. Највећи број студената сматра да су наставници припремљени за наставу и поседују адекватна знања из области.

**ПРЕПОРУКА:**

* **Поваћати ниво предзнања студената пре почетка курса или неке наставне целине (увести уводна предавања, дефинисати области које је потребно студенти да прочитају и обнове, пре почетка нове наставне јединице или наставне целине).**

**Мишљење студената о објективности оцењивања на ОАС Математика**

Студенти су, у највећем броју, на сва четири понуђена индикатора објективности оцењивања одговорили највећом оценом 5. Од свих питања која су оцењена највећом оценом, најмањи број студената сматра да се рад студента прати и оцењује током наставе. Од свих питања која су оцењена највећом оценом, највећи број студената се слаже да наставници имају коректан однос према студенту током оцењивања.

**ПРЕПОРУКА:**

* **Поваћати контролу рада студената као и оцењивање њиховог рада током наставе.**

**Мишљење студената о исходима учења на ОАС Математика**

Питања о исходима учења су најчешће оцењивана оценама 3, 4 и 5. Најлошије је оцењена дефинисаност исхода студијског програма, као и адекватност стечених знања у области.

**ПРЕПОРУКА:**

* **Јасније дефинисати исходе/циљеве студијског програма.**

**Мишљење студената о квалитету студијског програма ОАС Математика**

Питања квалитета студијског програма углавном су оцењена оценом 4. Најмањом оценом је оцењена организација наставе на студијском програму.

**ПРЕПОРУКА:**

* **Наставу организовати са већим паузама код блоковске наставе.**

**Мишљење студената о студентском оптерећењу на ОАС Математика**

Питања о студентском оптерећењу су оцењена оценама 3, 4 и 5. Најслабијом оценом је оцењена усклађеност обавеза студената на другим предметима приликом одређивања термина за проверу знања (колоквијуми, семинари, испити).

**ПРЕПОРУКА:**

* **Потребно је боље ускладити студентско оптерећење са ЕСПБ.**
* **Потребно је водити рачуна о обавезама студената на другим предметима приликом одређивања термина за проверу знања (колоквијуми, семинари, испити).**

**77% СТУДЕНАТА БИ ПОНОВО УПИСАЛО ИСТИ СТУДИЈСКИ ПРОГРАМ ОАС МАТЕМАТИКА**

**(оцене 4 и 5).**

**Најчешћи одговори које су студенти писали на одговарајућа питања:**

„Више вежбања.“

„ Више примера.“

„Смањити употребу презентација, више користити таблу и креду“

**Анализа успеха студената у 2013/14**

**ОАС Математика**

* Укупна просечна оцена на **ОАС Математика** је **7,69**

**Део плана активности Комисије за обезбеђење квалитета Факултета   
на основу анализе резултата анкетирања   
за период зимски семестар 2014/15.**

Комисија за обезбеђење квалитета Факултета предлаже следеће мере:

А) у циљу повећања стандарда квалитета уџбеника, литературе, библиотечких и информатичких ресурса:

* Промовисати могућност приступа Kobson i Cobiss базама студентима у читаоничком простору Факултета постављањем лаптоп рачунара (приступ преко лозинке, контролисан од стране библиотекара).
* Информисати студенте о могућностима коришћења литературе и база (увести термине консултација студената са библиотекарима о начину коришћења база, учлањења у базе, међубиблиотечкој размени итд.).

Б) у циљу повећања стандарда квалитета управљања факултетом и ненаставне подршке на ПМФ-у:

* Увести Студентски портал у циљу повећања комуникације са студентима.
* Повећати комуникацију управе Факултета са Студентским парламентом у решавању уочених проблема.
* Повећати број промотивних публикација Факултета.
* Преиспитати могућност дефинисања радног времена Студентске службе које би одговарало потребама студената“.

В) у циљу повећања стандарда квалитета простора и опреме на ПМФ-у:

* Увести видеобимове у учионицама као и рачунарску опрему (монтажа на плафону).
* Повећати ниво хигијене у тоалетима.

Г) у циљу повећања стандарда квалитета наставе:

* Повећати контролу рада студената као и оцењивање њиховог рада током наставе.
* Јасније дефинисати исходе програма;
* Испитати сагласност потребног ангажовања студената на предметима са одговарајућим ЕСПБ бодовима
* Повећати ниво предзнања студената пре почетка курса или неке наставне целине (увести уводна предавања, дефинисати области које је потребно студенти да прочитају и обнове, пре почетка нове наставне јединице или наставне целине)
* Потребно је боље међупредметно усаглашавање термина колоквијума, семинара и испита
* Пратити оцене студената по предметима и дефинисати мере у случају неправилне дистрибуције оцена
* Усагласити у већој мери опрему и техничку подршку са облицима наставе. Снабдети све учионице белим таблама, пројекторима, као и одговарајућим прикључком за рачунаре и приступом интернету.

У Нишу, 01.07.2015.

|  |  |
| --- | --- |
| Председник Комисије за обезбеђење квалитета Природно-математичког факултета  Проф. др Драган Гајић | Продекан за обезбеђење квалитета  Природно-математичког факултета  Проф. др Татјана Анђелковић |

На основу *Правилника о стандардима за самовредновање и оцењивање квалитета високошколских установа* (Службени гласник РС, број 106/06), у складу са *Стратегијом обезбеђења квалитета Природно-математичког факултета у Нишу* и *Правилника о спровођењу електронског анкетирања на Природно-математичком факултету у Нишу*, Комисија за обезбеђење квалитета Факултета подноси следећи

**Извештај о резултатима анкетирања студената, наставника и сарадника Природно-математичког факултета у Нишу   
за период летњи семестар 2016/17**

Анкетирање студената и наставника је обављено у периоду: 11. децембра 2017. до 18. децембра 2017. Анкетом је вреднована реализација наставе током летњег семестра 2016/17, као и процес оцењивања студената у току јунског испитног рока 2016/17., односно обухваћен је период рада од 1. октобра 2016. до 30. јуна 2017. Систем за анкетирање је био доступан *online* преко апликације студентског портала.

Просечна излазност студената на нивоу Факултета износи 26.3% (354 студента је попунило анкетне упитнике од укупно 1346 студената који су могли да учествују у анкетирању). Имајући у виду да је просечна излазност испод 30%, може се сматрати да **анкета није репрезентативна на нивоу Факултета и да се само оквирно може користити за оцену квалитета рада Факултета**.

**Табела 2. Излазност студената ОАС Математика на анкетирање за период летњи семестар 2016/17.**

|  |  |  |  |
| --- | --- | --- | --- |
| **Студијски програм** | **Генерисано налога** | **Попуњено упитника** | **%** |
| ОАС Математика | 138 | 48 | 35 |

На ОАС Математика, увидом у горе наведену табелу можемо закључити да је анкетираност студената у току летњег семестра 2016-17. године била испод очекивања. Очигледно је да студенти нису били довољно мотивисани или пак информисани о важности оваквог анкетирања. Од 138 генерисаних налога студентима студијског програма ОАС Математика само је 48 попунило упитнике, што је само 35%, па и у овом случају треба узети резултате ове анкете са резервом. Поред редовних активности студената, које свакако нису мале, морамо их у наредним годинама мотивисати или условити да дају своје реално мишљење о настави и раду на Департману.

**Слика 3. Излазност студената ОАС Математика на анкетирање за период летњи семестар 2016/17.**

Сматрамо да је неопходно да предметни наставници на крају семестра студентима представе предности анкетирања чији је циљ побољшање рада наставника, сарадника и служби факултета.

Укупне просечне оцене предмета по студијским програмима, приказане у табели 3.

Просечне оцене по групама питања на студијским програмима дати су у табелама 4.

Вредновање студијских програма на основним, мастер и докторским студијама дато је у табели 5.

**Табела 3. Просечне оцене предмета по студијским програмима**

|  |  |
| --- | --- |
| **Студијски програм** | **Просечна оцена** |
| ОАС Математика | 4.33 |
| ОАС Математика 2014 | 4.47 |

Према добијеним информацијама из анкетног материјала, студијски програми ОАС и МАС на математици су оцењени високим оценама 4.33 и 4.47, редом, што је изнад просека у односу на остале студијске програме на факултету.

У табели, која приказује између осталог објективност оцењивања, квалитет наставног материјала и квалитет рада наставника и сарадника нема значајнијих одступања.

На основу горе наведеног, сматрамо да су студенти ОАС током летњег семестра 2016-17 били веома задовољни функционсањем и радом Департмана за Математику.

**Табела 4. Просечне оцене по групама питања**

|  |  |  |
| --- | --- | --- |
|  | Математика | Математика 2014 |
| Објективност оцењивања | 4,04 | 4,19 |
| Подаци о студенту | 1,94 | 2,44 |
| Квалитет наставног материјала | 4,4 | 4,61 |
| Квалитет наставе | 4,19 | 4,43 |
| Квалитет наставног особља (наставник) | 4,47 | 4,59 |
| Квалитет наставног особља (сарадник) | 4,41 | 4,67 |

Од свих ангажованих наставника у летњем семестру нема наставника који су оцењени оценом мањом од 3,00. Ниједан сарадник на Факултету нема просечну оцену мању од 3,00.

**Табела 5. Вредновање студијских програма Факултета на основним академским студијама**



**ДЕПАРТМАН ЗА МАТЕМАТИКУ**

**Природно-математички факултет у Нишу**

**Резултати вредновања квалитета наставног процеса анкетирањем студената, за школску 2016/2017, пролећни семестар**

**Департман за математику, основне академске студије**

**АНКЕТА 1**

**Студенти су попунили укупно 274 анкета за предмете.**

|  |  |  |  |  |  |  |
| --- | --- | --- | --- | --- | --- | --- |
| **РАСПОДЕЛА ОЦЕНА КВАЛИТЕТА НАСТАВЕ** | Број оцена студената | | | | | |
|  | **1** | **2** | **3** | **4** | **5** | **0** |
| **ИСКАЗИ О КВАЛИТЕТУ НАСТАВЕ** | | | | | | |
| 1. Предзнање које сам имао/ла је било довољно за праћење наставе. | 13 | 12 | 46 | 76 | 127 | 0 |
| 2. Студенти су на време упознати са садржајем/програмом предмета и начином оцењивања. | 6 | 7 | 21 | 34 | 206 | 0 |
| 3. Наставне целине (садржај предмета) су добро осмишљене. | 5 | 7 | 22 | 57 | 183 | 0 |
| 4. Облици извођења наставе (предавања, вежбе, пракса, семинари, пројекти...) одговарају садржају предмета. | 1 | 9 | 20 | 46 | 198 | 0 |
| 5. Опрема и техничка подршка одговарају облицима наставе. | 3 | 12 | 26 | 59 | 174 | 0 |
| 6. Наставни садржаји омогућују стицање адвекатних нивоа знања. | 2 | 7 | 18 | 59 | 188 | 0 |
| 7. Оптерећење студената на предмету је у складу са додељеним ЕСПБ бодовима. | 15 | 13 | 29 | 53 | 164 | 0 |
| 8. Настава је интерактивна и укључује примере из праксе. | 13 | 19 | 34 | 61 | 147 | 0 |
| **ИСКАЗИ О КВАЛИТЕТУ НАСТАВНОГ МАТЕРИЈАЛА** | | | | | | |
| 9. Наставник и сарадник примењују литературу наведену у спецификацији предмета | 8 | 4 | 16 | 35 | 211 | 0 |
| 10. Литературом је обухваћена целокупна испитна материја | 6 | 9 | 19 | 35 | 205 | 0 |
| 11. Наставни материјал је доступан | 6 | 7 | 18 | 32 | 211 | 0 |
| 12. Наставни материјал је јасан, разумљив и технички добро урађен | 4 | 9 | 20 | 48 | 193 | 0 |
| **ИСКАЗИ О ОБЈЕКТИВНОСТИ ОЦЕЊИВАЊА** | | | | | | |
| 13. Рад студента се прати и оцењује током наставе. | 35 | 32 | 35 | 54 | 118 | 0 |
| 14. Оцењивање наставника током наставе и на завршном испиту је професионално и у складу са дефинисаним критеријумима | 11 | 7 | 25 | 54 | 177 | 0 |
| 15. Наставник кроз оцењивање вреднује разумевање и способност примене знања, као и аналитичко мишљење | 8 | 9 | 29 | 47 | 181 | 0 |
| **ИСКАЗИ О КВАЛИТЕТУ НАСТАВНОГ ОСОБЉА** | | | | | | |
| 16. Припремљен је за наставу | 10 | 15 | 36 | 86 | 436 | 0 |
| 17. Излаже градиво јасно и размљиво | 16 | 16 | 38 | 95 | 418 | 0 |
| 18. Одржава редовно све облике наставе по утврђеном распореду | 8 | 8 | 27 | 74 | 466 | 0 |
| 19. Подстиче активно учешће студената у настави | 15 | 21 | 56 | 90 | 401 | 0 |
| 20. Доступан је за сва студентска питања и консултације | 11 | 11 | 39 | 78 | 444 | 0 |
| 21. Уважава обавезе студената приликом одређивања термина за проверу знања | 14 | 15 | 51 | 63 | 440 | 0 |

1 = у потпуности се не слажем, 2 = углавном се не слажем, 3 = нити се слажем нити се не слажем, 4 = углавном се слажем, 5 = у потпуности се слажем, 0 = немам одговор.

Претходна табела се односи на оцењивање појединачних предмета на ОАС, Департмана за Математику. Према питањима, односно смерницама неведеним у анкетама, оцене су углавном равномерно расподељене. Може се приметити одступање од просечне оцене код питања “*Рад студента се прати и оцењује током наставе*.” Закључак је да је неопходно скренути пажњу, на ове резултате, наставницима и сарадницима на Департману са циљем даљег побољшања истих.

На основу *Правилника о стандардима за самовредновање и оцењивање квалитета високошколских установа* (Службени гласник РС, број 106/06), у складу са *Стратегијом обезбеђења квалитета Природно-математичког факултета у Нишу* и *Правилника о спровођењу електронског анкетирања на Природно-математичком факултету у Нишу*, Комисија за обезбеђење квалитета Факултета подноси следећи

**Извештај о резултатима анкетирања студената, наставника и сарадника Природно-математичког факултета у Нишу   
за период зимски семестар 2017/18**

Анкетирање студената и наставника је обављено у периоду: 08. МАРТА 2018. до 10. АПРИЛА 2018. Анкетом је вреднована реализација наставе током зимског семестра 2017/18., као и процес оцењивања студената у току јануарско-фебруарског испитног рока 2017/18., односно обухваћен је период рада од 1. октобра 2017. до 20. фебруара 2018. Систем за анкетирање је био доступан *online* преко апликације студентског портала.

Просечна излазност студената на нивоу Факултета износи 51,76% (822 студента је попунило анкетне упитнике од укупно 1588 студената који су могли да учествују у анкетирању) (Табела 1). Имајући у виду да је просечна излазност изнад 30%, може се сматрати да је **анкета репрезентативна на нивоу Факултета и да се може користити за оцену квалитета рада Факултета**.

**Табела 6. Излазност студената ОАС Математика на анкетирање за период зимски семестар 2017/18.**

|  |  |  |  |
| --- | --- | --- | --- |
| **Студијски програм** | **Генерисано налога** | **Попуњено упитника** | **%** |
| ОАС Математика | 169 | 97 | 57.4 |

Према подацима приказаним у табели 6. на ОАС математика можемо закључити да је анкетираност студената која се односи на зимски семестар 2017-18. године била задовољавајућа. Претпостављамо да је на ово утицала условљена електронска пријава испита. Дакле, на ОАС Математика од укупно 169 генерисаних налога, анкету је попунило 97 студената (57.4%).

**Слика 4. Излазност студената ОАС Математика на анкетирање за период зимски семестар 2017/18.**

Укупне просечне оцене наставника и сарадника на Факултету, приказане у табели 7.

Од свих ангажованих наставника у зимском семестру 1 наставник је оцењен оценом мањом од 3,00. Ниједан сарадник на Факултету нема просечну оцену мању од 3,00.

Декан, у складу са *Правилником о спровођењу електронског анкетирања на При­родно-математичком факултету у Нишу,* обавља разговор са наставницима који имају просечну оцену мању од 3,00 о проблемима у реализацији наставе и добијеној оцени за зимски семестар 2017/18.

**Табела 7. Укупне просечне оцене наставника и сарадника по департманима, врсти студија и студијским програмима**

|  |  |
| --- | --- |
| Студијски програм | Просечна оцена наставника и сарадника |
| ОАС Математика | 3,97 |
| ОАС Математика 2014 | 4,40 |

Према претходној табели, студијски програм ОАС Математика 2014 је оцењен високом оценом 4,40 док је студијски програми ОАС Математика је оцењен релативно слабијом оценом 3,97. Требало би напоменути да сходно великом броју анкетираних студената, ове оцене могу да прикажу једну реалну ситуацију квалитета рада на Департману за Математику.

**РЕЗУЛТАТИ ВРЕДНОВАЊА СТАНДАРДА КВАЛИТЕТА УСТАНОВЕ   
ОЦЕЊЕНИХ ОД СТРАНЕ НАСТАВНИКА И САРАДНИКА**

|  |  |
| --- | --- |
| **Питање** | **Просек** |
|
| 1. Факултет примењује одговарајуће стандарде и поступке за обезбеђење квалитета. | 4.6 |
| 2. Факултет има изграђену организациону структуру за обезбеђење квалитета. | 4.6 |
| 3. Систем обезбеђења квалитета је задовољавајући. | 4.5 |
| 4. Библиотека је опремљена потребним бројем библиотечких јединица и одговарајућом опремом за рад у области наставе и НИР-а. | 4.3 |
| 5. Сарадња са радницима библиотеке је задовољавајућа. | 4.8 |
| 6. Доступне базе података и интернет сервиси у библиотеци и на Факултету одговарају потребама наставника и сарадника. | 4.5 |
| 7. Опремљеност информатичком опремом за рад на Факултету одговара потребама наставника и сарадника. | 4.1 |
| **8. Сајт Факултета пружа потребне информације.** | **3.9** |
| **9. Сарадња са радницима Рачунарског центра је задовољавајућа.** | **4.9** |
| **10. Рад судентске службе је задовољавајући.** | **4.9** |
| 11. Рад административних служби Факултета је задовољавајући. | 4.4 |
| 12. Рад Управе Факултета је задовољавајући. | 4.6 |
| 13. Благовремено и адекватно сам информисан/а о одлукама донетим на Наставно-научном већу и Савету Факултета од стране представника катедре и управе. | 4.3 |
| 14. Управа Факултета улаже довољно средстава у финансирање набавке опреме и потрошног материјала за НИР, независно од пројеката финансираних од стране Министарства науке, просвете и технолошког развоја. | 4.0 |
| 15. Управа Факултета адекватно подржава развој истраживачког подмлатка на Факултету. | 4.6 |
| 16. Сарадња између наставника и сарадника везана за наставу и НИР/уметнички рад у оквиру сродних научних области је задовољавајућа. | 4.4 |
| 17. Провера квалитета Факултета се обавља по утврђеним стандардима и поступцима. | 4.5 |
| 18. Провера квалитета Факултета се врши систематски и периодично. | 4.5 |
| 19. Систем обезбеђења квалитета Универзитета је задовољавајући. | 4.4 |
| 20. Универзитетска Библиотека је опремљена потребним бројем библиотечких јединица и одговарајућом опремом за рад у области наставе и НИР-а. | 4.4 |
| 21. Сарадња са радницима Универзитетске библиотеке је задовољавајућа. | 4.5 |
| 22. Доступне базе података и интернет сервиси у Универзитетској библиотеци и на Универзитету одговарају потребама наставника и сарадника. | 4.6 |
| 23. Сарадња са радницима ЈУНИСа је задовољавајућа. | 4.4 |
| 24. Сајт Универзитета пружа потребне информације. | 4.3 |
| 25. Рад административних служби Универзитета је задовољавајући | 4.5 |
| 26. Рад управе Универзитета је задовољавајући. | 4.4 |
| **27. Благовремено и адекватно сам информисан/а о одлукама донетим на Научно-стручним већима, Сенату и Савету Универзитета од стране представника факултета.** | **3.8** |
| 28. Универзитет адекватно подржава развој истраживачког подмлатка на факултету. | 4.3 |
| **29. Комуникација између Универзитета и факултета у повезивању наставника у оквиру сродних научних области је задовољавајућа.** | **3.6** |

**ДЕПАРТМАН ЗА МАТЕМАТИКУ**

**Резултати вредновања квалитета наставног процеса анкетирањем студената, за школску 2017/2018, јесењи семестар**

**Департман за математику, основне академске студије**

**АНКЕТА 1**

**Студенти су попунили укупно 405 анкета за предмете.**

|  |  |  |  |  |  |  |
| --- | --- | --- | --- | --- | --- | --- |
| **РАСПОДЕЛА ОЦЕНА КВАЛИТЕТА НАСТАВЕ** | Број оцена студената | | | | | |
|  | **1** | **2** | **3** | **4** | **5** | **0** |
| **ИСКАЗИ О КВАЛИТЕТУ НАСТАВЕ** | | | | | | |
| 1. Предзнање које сам имао/ла је било довољно за праћење наставе. | 27 | 34 | 93 | 97 | 154 | 0 |
| 2. Студенти су на време упознати са садржајем/програмом предмета и начином оцењивања. | 7 | 8 | 41 | 88 | 261 | 0 |
| 3. Наставне целине (садржај предмета) су добро осмишљене. | 9 | 12 | 52 | 93 | 239 | 0 |
| 4. Облици извођења наставе (предавања, вежбе, пракса, семинари, пројекти...) одговарају садржају предмета. | 7 | 10 | 46 | 82 | 260 | 0 |
| 5. Опрема и техничка подршка одговарају облицима наставе. | 13 | 7 | 66 | 81 | 238 | 0 |
| 6. Наставни садржаји омогућују стицање адвекатних нивоа знања. | 9 | 11 | 48 | 79 | 258 | 0 |
| 7. Оптерећење студената на предмету је у складу са додељеним ЕСПБ бодовима. | 25 | 15 | 55 | 79 | 231 | 0 |
| 8. Настава је интерактивна и укључује примере из праксе. | 19 | 13 | 68 | 90 | 215 | 0 |
| **ИСКАЗИ О КВАЛИТЕТУ НАСТАВНОГ МАТЕРИЈАЛА** | | | | | | |
| 9. Наставник и сарадник примењују литературу наведену у спецификацији предмета | 7 | 9 | 38 | 57 | 294 | 0 |
| 10. Литературом је обухваћена целокупна испитна материја | 9 | 10 | 37 | 64 | 285 | 0 |
| 11. Наставни материјал је доступан | 6 | 6 | 25 | 51 | 317 | 0 |
| 12. Наставни материјал је јасан, разумљив и технички добро урађен | 16 | 7 | 65 | 80 | 237 | 0 |
| **ИСКАЗИ О ОБЈЕКТИВНОСТИ ОЦЕЊИВАЊА** | | | | | | |
| 13. Рад студента се прати и оцењује током наставе. | 37 | 23 | 88 | 77 | 180 | 0 |
| 14. Оцењивање наставника током наставе и на завршном испиту је професионално и у складу са дефинисаним критеријумима | 16 | 7 | 54 | 81 | 247 | 0 |
| 15. Наставник кроз оцењивање вреднује разумевање и способност примене знања, као и аналитичко мишљење | 14 | 6 | 50 | 73 | 262 | 0 |
| **ИСКАЗИ О КВАЛИТЕТУ НАСТАВНОГ ОСОБЉА** | | | | | | |
| 16. Припремљен је за наставу | 14 | 14 | 64 | 127 | 707 | 0 |
| 17. Излаже градиво јасно и размљиво | 29 | 19 | 94 | 172 | 612 | 0 |
| 18. Одржава редовно све облике наставе по утврђеном распореду | 11 | 10 | 65 | 122 | 718 | 0 |
| 19. Подстиче активно учешће студената у настави | 26 | 23 | 118 | 169 | 590 | 0 |
| 20. Доступан је за сва студентска питања и консултације | 11 | 11 | 67 | 118 | 719 | 0 |
| 21. Уважава обавезе студената приликом одређивања термина за проверу знања | 19 | 13 | 95 | 129 | 670 | 0 |

1 = у потпуности се не слажем, 2 = углавном се не слажем, 3 = нити се слажем нити се не слажем, 4 = углавном се слажем, 5 = у потпуности се слажем, 0 = немам одговор.

Претходна табела се односи на оцењивање појединачних предмета на ОАС Департмана за Математику. Резултати показују одређена одступања у негативном смислу од просечних вредности на следећим пољима:

*1. Предзнање које сам имао/ла је било довољно за праћење наставе.*

*7. Оптерећење студената на предмету је у складу са додељеним ЕСПБ бодовима.*

*8. Настава је интерактивна и укључује примере из праксе*

*13. Рад студента се прати и оцењује током наставе*

Одступања код поменутих питања нису велика, али је свакако потребно одговарајућим мерама радити у циљу њихових побољшања.

**Део плана активности Комисије за обезбеђење квалитета Факултета   
на основу анализе резултата анкетирања   
за период зимски семестар 2017/18.**

Комисија за обезбеђење квалитета Факултета предлаже следеће мере:

А) у циљу повећања стандарда квалитета управљања факултетом и ненаставне подршке на ПМФ-у:

* Повећати комуникацију управе Факултета са Студентским парламентом у решавању уочених проблема.
* Повећати број промотивних публикација Факултета и видљивост институције. Могућност ангажовања маркетиншке агенције.
* Сајт Факултета је потребно редизајнирати. Вршити анкетирање студената и наставника о дизајну и информацијама које пружа сајт.
* У циљу благовременог и адекватног информисања о одлукама донетим на Научно-стручним већима, Сенату и Савету Универзитета од стране представника факултета, увести могућност да се на сајт постављају овакве одлуке.

Б) у циљу повећања стандарда квалитета простора и опреме на ПМФ-у:

* Сређивање ограде око зграде (скидање старе фарбе и стављање нове)
* Поплочавање степеница код паркинга
* Уклањање помоћне конзоле поред степеница са паркинга
* Поплочавање дворишта.
* Постављање додатних клупа, сенице или сл. за студенте
* Увођење чесме у двориште
* Постављање рекламне табле испред МИН института
* Обезбеђење зграде – професионално
* Увођење боље расвете дворишта
* Увести монитор у главном холу факултета.
* Постављање итисона у амфитеатар.
* Постављање плоча у делу ходника амфитеатар-студентска служба.
* Ренумерација просторија у приземљу зграде. Униформно обележавање просторија.
* Повећати ниво хигијене у згради.
* Инфо табла са распоредом просторија и именима запослених по просторијама (код библиотеке, на улазу у факултет)
* Заузимање простора депоније, преко пута Факултета клупама или неким сличним садржајем

Г) у циљу повећања стандарда квалитета наставе:

* Јасније дефинисати исходе програма;
* Испитати сагласност потребног ангажовања студената на предметима са одговарајућим ЕСПБ бодовима
* Поваћати ниво предзнања студената пре почетка курса или неке наставне целине (увести уводна предавања, дефинисати области које је потребно студенти да прочитају и обнове, пре почетка нове наставне јединице или наставне целине)
* Потребно је боље међупредметно усаглашавање термина колоквијума, семинара и испита
* Пратити оцене студената по предметима и дефинисати мере у случају неправилне дистрибуције оцена
* Усагласити у већој мери опрему и техничку подршку са облицима наставе. Снабдети све учионице белим таблама, пројекторима, као и одговарајућим прикључком за рачунаре и приступом интернету.

У Нишу, 09.10.2018.

Председник Комисије за обезбеђење квалитета Природно-математичког факултета

Проф. др Татјана Анђелковић